བཙན་བྱོལ་བོད་པའི་སྤྱི་ཚོགས་ནང་ཆོས་ལུགས་ཁ་ཁྱེར་དང་།ཆབ་སྲིད་ཁ་ཁྱེར་གྱི་ཐོག་ནས་འཁྲབ་སྟོན་པ་མང་པོ་ཡོད་ལ།དོན་གྱིས་རང་ཉིད་དང་བསམ་ཚུལ་མི་མཐུན་པའམ།འཁོན་འཛིན་ཅུང་ཙམ་རེ་ཡོད་པ་དག་ལ་ཁ་གཏད་གཅོག་བྱེད་ཙམ་དུ་སྐབས་རེ་ཆབ་སྲིད་ཀྱི་གནད་དོན་ཁ་རུ་ཁུར་ནས་ལས་འགུལ་འདྲ་མིན་སྤེལ་བ་དང་།དེ་མཚུངས་བཞིན་སྐབས་རེ་ཆོས་ལུགས་སམ་ཆོས་ལུགས་ཀྱི་ཆོ་ག་རེ་ཟུང་ཁ་རུ་ཁུར་ནས་ལས་འགུལ་སྤེལ་མཁན་གནའ་ནས་ད་བར་མང་པོ་བྱུང་ཡོད།དེ་ལ་བརྟེན་ནས་བཙན་བྱོལ་བོད་པའི་སྤྱི་ཚོགས་ཆུང་ངུ་འདི་ཡང་ཕྱོགས་གང་ས་ནས་ཁ་འཐོར་དགུ་འཐོར་དུ་འགྲོ་རྒྱུའི་སྔ་ལྟས་ཤིག་ཡོད་པ་མ་ཟད།བོད་ཀྱི་བདེན་དོན་འཐབ་རྩོད་ཀྱི་ཐོག་ལའང་གནོད་སྐྱོན་ཆེན་པོ་ཆགས་ཀྱི་ཡོད།འདུ་འཛོམས་དང་ལས་འགུལ་ག་འདྲ་ཞིག་ཡིན་ཡང་།དེའི་རྒྱབ་ལྗོངས་སུ་ནང་ཁུལ་འབུར་འཇོམས་གཏོང་བྱེད་ཀྱི་བསམ་བློ་རེ་མེད་པ་ཕལ་ཆེར་དཀོན་པོ་ཆགས་ཡོད།ལས་འགུལ་དེ་དག་གི་སྣེ་མོ་བ་ནུས་པ་ཅུང་ཡོད་མཁན་དག་གིས་༧གོང་ས་མཆོག་བེད་སྤྱོད་གཏོང་གང་ཐུབ་བྱེད་པ་དང་།ཁོར་ཡུག་དང་འབྲེལ་ལམ་གྱི་ཐོག་ནས་གོ་སྐབས་ཀྱང་མང་པོ་ཐོབ་མཁན་ཡོད།